b"\n_START_ARTICLE_\nG\xc3\xa9rard Klein (pisatelj)\n_START_SECTION_\n\xc5\xbdivljenje in delo\n_START_PARAGRAPH_\nKlein je \xc5\xa1tudiral socialno psihologijo in ekonomijo. Je urednik ugledne posebne zbirke francoskih znanstvenofantasti\xc4\x8dnih del Ailleurs et Demain, ki jo izdaja zalo\xc5\xbeba \xc3\x89ditions Roberta Laffonta, ter knji\xc5\xbeevne zbirke Le Livre de poche zalo\xc5\xbebe Librairie G\xc3\xa9n\xc3\xa9rale Fran\xc3\xa7aise Henrija Filipacchija._NEWLINE_Ustvarja na podro\xc4\x8dju znanstvene fantastike. Pisateljevati je za\xc4\x8del pri devetnajstih. V reviji Fiction je objavil zgodbe in eseje, posve\xc4\x8dene \xc5\xbeanru ZF. Leta 1958 mu je iz\xc5\xa1la zbirka novel \xc4\x8casovni biseri (Les Perles du temps). Nekaj mesecev kasneje je objavil svoj prvi roman Zvezdni gambit (Le Gambit des \xc3\x89toiles). Nase je opoziril s temami o \xc4\x8dasovnih potovanjih. V njegovih zgodnjih pripovedni\xc5\xa1kih delih se \xc4\x8duti Stapledonov vizionarski vpliv. _NEWLINE_V svoji noveli Virusi ne govorijo (Les virus ne parlent pas) si je zamislil, da so virusi ustvarili vsa \xc5\xbeiva bitja na sorodni na\xc4\x8din kot so ljudje ustvarili ra\xc4\x8dunalnike, in iz istega razloga - da izbolj\xc5\xa1ajo svojo u\xc4\x8dinkovitost._NEWLINE_Romana \xc4\x8cas je brez vonja (Le Temps n'a pas d'odeur) iz leta 1963 in Gospodarji vojne (Les Seigneurs de la guerre) iz leta 1970 veljata za dve od njegovih najbolj\xc5\xa1ih del. Dobil je vzdevek \xc2\xbbFrancoski Ray Bradbury.\xc2\xab"